I [[1923]] mente [[Hans Kjær]] fra [[Nationalmuseet]], at han kunne bestemme det sted, hvor Pilenborg havde befundet sig, og på baggrund af dette forsøgte han også – ligeledes uden held – at lokalisere observatoriet. [[Harald Mortensen]] fra [[Det Kongelige Bibliotek|det Kgl. Bibliotek]] mente sammen med med Kjær, at det kendte [[Snubbekorset|Snubbekors]] (et gammel vejfarerkors) var brugt som et sydligt sigtepunkt for observatoriet, men dette var en forkert teori, som var baseret på en oversættelsesfejl (senere opdaget af [[Carl Luplau Janssen]]) fra den [[latin]]ske tekst hos Peder Horrebow, en af Rømers elever <ref name=Naturens_Verden />. Mortensen og Kjær havde et par offentlige kontroverser om, hvor man skulle finde observatoriet;
:''[Jeg modtog] besøg af en Litterat og Amatørastronom [Mortensen], der vilde »gøre Rømers Observationer efter« og bad mig anvise ham Tusculanums omtrentlige Plads. Skønt jeg indsaa det haabløse i hans Forehavende, meddelte jeg ham, hvad han ønskede, og tillige Hovedtrækkene i min Undersøgelse''
skriver Kjær i et tidsskrift i 1923 <ref name=Atlantis>Artikel: ''Observatorium Tusculanum'' af Harald Mortensen, Tidsskriftet ''Atlantis'' december 1923</ref>.
Historie